ประจินคืนความสุขคนรักสุขภาพ
สั่งคมนาคมควัก2พันล้านบาท สร้างลู่จักรยาน-สนามฟุตซอล,พล.อ.อ.ประจิน จั่นตอง รมว.คมนาคม เปิดเผยภายหลังการประชุมหัวหน้าส่วนราชการกระทรวงคมนาคมว่า ขณะนี้ได้ให้นโยบายหน่วยงานในสังกัดกระทรวงคมนาคม เร่งจัดหางบประมาณ 2,000 ล้านบาท เพื่อสร้างทางจักรยานเพื่อการท่องเที่ยวและสุขภาพทั่วประเทศจำนวน 1,000 แห่ง วงเงิน 1,000 ล้านบาท และสร้างสนามฟุตซอลอีก 1,000 แห่ง วงเงิน 1,000 ล้านบาทให้เสร็จภายในปี 59 เพื่อเพิ่มพื้นที่สำหรับพักผ่อนและออกกำลังกายแก่คนไทย ถือเป็นหนึ่งนโยบายสำคัญของรัฐบาล ตลอดจนเป็นการส่งเสริมการใช้ยางพาราเพื่อลดผลผลิตส่วนเกินจากสวนยาง,การทำทางจักรยานจะเริ่มนำร่องในปี 58 รวม 3 แห่ง คาดว่าจะเป็นพื้นที่สนามบินแม่ฟ้าหลวง จ.เชียงราย ของบริษัทท่าอากาศยานไทย จำกัด (มหาชน) และพื้นที่แขวงการทางจังหวัดเชียงใหม่ของกรมทางหลวง และให้การรถไฟแห่งประเทศไทย (รฟท.) พิจารณาหาพื้นที่เหมาะสมอีก 1 แห่ง ส่วนการทางพิเศษแห่งประเทศไทย (กทพ.) ให้จัดทำทางจักรยานเพื่อเป็นทางลัดในการแก้ไขปัญหาจราจรในกรุงเทพ ขณะที่การสร้างสนามฟุตซอลจะเป็นการทำกิจกรรมเพื่อสังคมร่วมกับองค์กรท้องถิ่นและโรงเรียนทั่วประเทศ ครอบคลุม 77 จังหวัด โดยพื้นสนามจะทำจากยางพาราเพื่อช่วยใช้ผลผลิตจากเกษตรกรไทย,พล.อ.อ.ประจิน กล่าวว่า สำหรับงบประมาณดำเนินการทางจักรยานให้แต่ละหน่วยงานจัดสรรงบประมาณ และอาจขอความร่วมมือจากรัฐวิสาหกิจนอกกระทรวง เช่น รัฐวิสาหกิจของกระทรวงพลังงาน กระทรวงเทคโนโลยีสารสนเทศและการสื่อสาร (ไอซีที) เป็นต้น สำหรับรูปแบบทางจักรยานจะมีขนาดตั้งแต่ 400 เมตรไปถึง 3 กม. ค่าใช้จ่ายอยู่ที่ 500,000 บาทถึง 1.5 ล้านบาทต่อแห่ง หรือเฉลี่ยประมาณแห่งละ 1 ล้านบาท โดยตั้งเป้าให้เริ่มดำเนินการก่อสร้างภายในเดือน พ.ค.58 นี้เป็นต้น ส่วนเป้าหมายก่อสร้างสนามฟุตซอลจะใช้งบก่อสร้างสนามละ 1-1.2 ล้านบาท.
พล.อ.อ.ประจิน จั่นตอง รมว.คมนาคม เปิดเผยภายหลังการประชุมหัวหน้าส่วนราชการกระทรวงคมนาคมว่า ขณะนี้ได้ให้นโยบายหน่วยงานในสังกัดกระทรวงคมนาคม เร่งจัดหางบประมาณ 2,000 ล้านบาท
ประจิน จั่นตอง,รมว.คมนาคม,คืนความสุข,คนรักสุขภาพ,สร้างลู่จักรยาน,สนามฟุตซอล,นโยบายสุขภาพ,ทีมข่าวเศรษฐกิจ,ข่าว,ข่าวฉบับพิมพ์,ไทยรัฐออนไลน์